62024TO0257(02)_INF
Rettens kendelse (Første Afdeling) af 11. november 2024 –Mazepin mod Rådet
(Sag T-257/24)
»Fælles udenrigs- og sikkerhedspolitik – restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed – indefrysning af midler – liste over personer, enheder og organer, der er omfattet af indefrysningen af midler og økonomiske ressourcer – opretholdelse af sagsøgerens navn på listerne – begrebet »tilknytning« – artikel 2, stk. 1 in fine, i afgørelse 2014/145/FUSP – begrebet »fordel« – artikel 2, stk. 1, litra g), i afgørelse 2014/145 – artikel 3, stk. 1, litra g), i forordning (EU) nr. 269/2014 – urigtigt skøn«
1.
Den Europæiske Union – domstolsprøvelse af lovligheden af institutionernes retsakter – restriktive foranstaltninger truffet på baggrund af situationen i Ukraine – omfanget af prøvelsen – bevis for grundlaget for foranstaltningen – den kompetente EU-myndigheds forpligtelse til i tilfælde af anfægtelse at godtgøre grundlaget for den begrundelse, der foreholdes de berørte personer eller enheder – tidligere afgørelse om indefrysning af midler, der er blevet annulleret – afgørelse om opretholdelse støttet på de samme bevismidler, når begrundelsen ikke er ændret – anvendelse af vurderinger, der har medført annullation af den tidligere afgørelse, i forbindelse med afgørelsen om opretholdelse
(Rådets afgørelse 2014/145/FUSP, som ændret ved afgørelse (FUSP) 2024/847; Rådets forordning nr. 269/2014 og forordning 2024/849)
(jf. præmis 36, 39-44 og 48-51)
2.
Fælles udenrigs- og sikkerhedspolitik – restriktive foranstaltninger truffet på baggrund af situationen i Ukraine – kriterier for vedtagelse af restriktive foranstaltninger – person, enhed eller organ med tilknytning til en person, der er opført på listen i bilaget til den anfægtede afgørelse – begrebet tilknytning – fælles interesser
(Rådets afgørelse 2014/145/FUSP, som ændret ved afgørelse (FUSP) 2022/329, art. 2, stk. 1; Rådets forordning nr. 269/2014, art. 3, stk. 1, og forordning 2022/330)
(jf. præmis 37)
3.
Fælles udenrigs- og sikkerhedspolitik – restriktive foranstaltninger truffet på baggrund af situationen i Ukraine – kriterier for vedtagelse af restriktive foranstaltninger – fremtrædende erhvervsfolk, der driver virksomhed i Rusland, og deres nærmeste familiemedlemmer eller andre fysiske personer, der drager fordel af dem – begrebet fordel – fordel af enhver ikke ubetydelig karakter
[Rådets afgørelse 2014/145/FUSP, som ændret ved afgørelse (FUSP) 2023/1094, art. 1, stk. 1, litra e), og art. 2, stk. 1, litra g); Rådets forordning nr. 269/2014, art. 3, stk. 1, litra g), og forordning 2023/1089]
(jf. præmis 38)
Konklusion
1)
Rådets afgørelse (FUSP) 2024/847 af 12. marts 2024 om ændring af afgørelse 2014/145/FUSP om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed, og Rådets gennemførelsesforordning (EU) 2024/849 af 12. marts 2024 om gennemførelse af forordning (EU) nr. 269/2014 om restriktive foranstaltninger over for tiltag, der underminerer eller truer Ukraines territoriale integritet, suverænitet og uafhængighed, annulleres, for så vidt som Nikita Dmitrievich Mazepins navn er blevet opretholdt på listen over de personer, enheder og organer, der er omfattet af disse restriktive foranstaltninger.
2)
Rådet for Den Europæiske Union bærer sine egne omkostninger og betaler de af Nikita Dmitrievich Mazepin afholdte omkostninger, herunder omkostningerne i forbindelse med sagen om foreløbige forholdsregler.